Συντεταγμένες: 52°14′15.7″N 20°59′20.8″E﻿ / ﻿52.237694°N 20.989111°E﻿ / 52.237694; 20.989111

Το **Σπίτι Κερέτ** είναι κατασκευή και καλλιτεχνική εγκατάσταση στη Βαρσοβία της Πολωνίας. Σχεδιάστηκε από τον αρχιτέκτονα Γιάκουμπ Στσένσνι μέσω του αρχιτεκτονικού γραφείου Centrala και έχει περιγραφεί ως το πιο στενό σπίτι στον κόσμο, με μέγεθος 92 εκ. στο λεπτότερο σημείο του και 152 εκ. στο πλατύτερο του σημείο. Η διώροφη καλλιτεχνική εγκατάσταση πήρε το όνομά της από τον Ισραηλινό συγγραφέα και σκηνοθέτη Έτγκαρ Κερέτ, ο οποίος ήταν ο πρώτος ένοικος του κτιρίου.

Κτίριο
------

 Μέσα στο Σπίτι Κερέτ- το υπνοδωμάτιο
Η σιδερένια κατασκευή αποτελείται από δύο ορόφους και διαθέτει υπνοδωμάτιο, κουζίνα, μπάνιο και καθιστικό. Διαθέτει δύο παράθυρα που δεν ανοίγουν, με το ηλιακό φως να εισέρχεται επίσης μέσω ημιδιαφανών υαλοπινάκων που αποτελούν τους τοίχους. Ολόκληρος ο εσωτερικός χώρος είναι βαμμένος λευκός και η ηλεκτρική ενέργεια του κτιρίου προέρχεται από γειτονικό κτίριο. Το σπίτι έχει προσαρμοσμένη τεχνολογία ύδρευσης και αποχέτευσης και δεν είναι συνδεδεμένο με τα συστήματα ύδρευσης που παρέχεται από την πόλη. Λόγω του μικρού του μεγέθους, το κτίριο φιλοξενεί μόνο ένα μικρό ψυγείο και οι ένοικοι χρησιμοποιούν μια σκάλα για να μετακινούνται από όροφο σε όροφο. Η είσοδος γίνεται μέσω αναδιπλούμενων σκαλοπατιών που όταν είναι κλειστά γίνονται ο χώρος του καθιστικού.

Η κατασκευή του Σπιτιού Κερέτ υποστηρίχθηκε από το Δημαρχείο της Βαρσοβίας και δημιουργήθηκε και υλοποιήθηκε από το Πολωνικό Ίδρυμα Μοντέρνας Τέχνης. Το σπίτι έχει χαρακτηριστεί ως «εγκατάσταση τέχνης» επειδή δεν πληροί τους πολωνικούς οικοδομικούς κώδικες, παρόλο που χρησιμοποιείται ως κατοικία.

Το 2019, ονομάστηκε ως ένα από τα πιο εμβληματικά σπίτια στον κόσμο και συμπεριλήφθηκε σε έναν κατάλογο διεθνών έργων που τιμήθηκαν από την πύλη αρχιτεκτονικής *Iconic Houses*.

Τοποθεσία
---------

Το Σπίτι Κερέτ βρίσκεται μεταξύ της οδού Χουόντνα 22 και της οδού Ζελάζνα 74 στη Βαρσοβία και έχει χαρακτηριστεί ως το στενότερο σπίτι στον κόσμο. Η κατασκευή τοποθετήθηκε μεταξύ μιας προπολεμικής κατοικίας και μιας πολυκατοικίας. Ο Κερέτ είπε ότι η διαμονή στο Σπίτι Κερέτ είναι σαν ένα «μνημείο για την οικογένειά μου». Οι οικογένειες των γονιών του πέθαναν στον Β΄ Παγκόσμιο Πόλεμο όταν η ναζιστική Γερμανία κατέλαβε την Πολωνία.

Παραπομπές
----------

1. ↑  «Dom Kereta / Keret House». Centrala. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 21 Οκτωβρίου 2012.
2. 1 2 3  Scislowska, Monika. «World's skinniest house is only four-feet wide». *The Province*.. Ανακτήθηκε στις 21 October 2012. [*νεκρός σύνδεσμος*]
3. 1 2  «Check Out The Skinniest House In The World». Co.DESIGN. Ανακτήθηκε στις 21 Οκτωβρίου 2012.
4. ↑  «World's Thinnest House Unveiled in Poland». *KECY TV*. Αρχειοθετήθηκε από το πρωτότυπο στις 18 April 2013.. Ανακτήθηκε στις 21 October 2012.
5. ↑  Hisona, Harold. «Thinnest House in Warsaw Poland unlocks with all essential amenities». Αρχειοθετήθηκε από το πρωτότυπο στις 2012-10-23.. Ανακτήθηκε στις 21 October 2012.
6. ↑  «What a squeeze! World's skinniest dwelling named as one of the planet's most iconic houses».. Ανακτήθηκε στις 2019-09-14.
7. ↑  Minner, Kelly. «Keret House / Centrala». *Arch daily*.. Ανακτήθηκε στις 21 October 2012.
8. ↑  «Narrowest house, to host Israeli writer Etgar Keret, opens in Warsaw». *Global News Service of Jewish People*. Αρχειοθετήθηκε από το πρωτότυπο στις 26 October 2012.. Ανακτήθηκε στις 21 October 2012.
9. ↑  Scislowska, Monika. «Narrow house opening as art work in Warsaw». *Idaho Statesman*.. Ανακτήθηκε στις 21 October 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σπίτι Κερέτ** |

* Μέσα στο Σπίτι Κερέτ (γαλλικά)
* Ιστότοπος του Σπιτιού Κερέτ
* Σπίτι Κερέτ στη Βαρσοβία - Βίντεο Αρχειοθετήθηκε 2014-03-13 στο Wayback Machine.
* Εγκαίνια του Σπιτιού Κερέτ στη Βαρσοβία - Έκθεση εικόνων
* Το Σπίτι Κερέτ είναι φιναλίστ των βραβείων Architizer A+